ክእለት መልቀስን ድጓዓን ዘለዎም ሰባት፤ ቅጽበታዊ ዝኾነ ናይ ምሕሳብን ታሪኻዊ ኩነት ናይ ምዝማድን፡ ኢሉ'ውን ልዑል ናይ ስነ ግጥሚ ክእለት ኣለዎም። በዚ ክእለት እቶም ገጠምቲ ካብ ምግራሞም ዝተልዓለ፡ ገለ ሰባት እቶም መልቀስቲ ኣቐዲሞም ሓሲቦምሉ ዝጸንሑ ይመስሎም እዩ። መምህር ገብረኪዳን ተጓነፎ ሓደ መልቀሳይ ከምዚ ዝስዕብ ይጠቕሱ። ሓደ ብኽእለት ዝፈልጦ መልቀሳይ ዝግረም ሰብኣይ፡ ''ነቶም ግጥሚታት በብሰቡ ኣቐዲምካ ኣዳሊኻዮም ስለ እትጸንሕ ኢኻ ኣብ ዝተረኸበ ሓዘን እተልቅስ'' ይብሎ። እቲ መልቀሳይ ከምኡ ከምዘይኮነ ነቲ ሓታታይ እኳ ከረደኦ እንተፈተነ፡ እቲ ሰብኣይ ነታ ኣብ ጥቐኦም ዝነበረት ዕሾኽ ዳንዴር ሽዑ ንሽዑ እንተገጢሙላ ጥራሕ ከምዝኣምኖ ይዛረቦ። እቲ መልቀሳይ ድማ ንጻት ሕስብ ኣቢሉ፡ ከምዚ ክብል ገጢሙላ። ከመይ ኢኺ ዳንዴርሳ ዳንዴርሳ ከመይ ኢኺ ዳንዴርሳ ዳንዴርሳ ሓውዜን ዓድኺ ወለገሳ ተምብየን ዓድኺ ወለገሳ ቀጢን እግራ ገንጋን እዩ ርእሳ ሰብ ይፈርሓ አድጊ ትኹልሳ። መግለጺ ስእሊ, መምህር ገብረኪዳን ደስታ መልቀስ ናይ ዕድመ፣ ጾታ ይኹን ካልኦት ፍልልያት ከምዘይብሉ ዝገልጹ ዶክተር ዳኒኤል ተኽሉ፡ ሰባት ኣብ ቀብሪ ይኹን ሓዘን መጀመሪያ ብዛዕባ መዋቲ ገጢሞም ናብ ካልኦት ማሕበራዊ፣ ምምሕዳራዊ፣ ፖለቲካዊ ወይ ቁጠባዊ ጸገማቶም ምንጽብራቕን ሂስ ምሃብን ክኣትዉ ልሙድ ምዃኑ ነዚ ዝስዕብ ንእኽሊ ዝተብሃለ መልቅስ የልዕሉ። ወዮየ ... ወዮየ ... ወዮየ እኽሊየ እኽሊየ እኽሊ እኽሊ ሲሶ መልክዕ ክልተ ኢድ ሓይሊ ወዲ ኣዳም ጠፍአ ነዓኻ ክደሊ እኽሊ ደቂቕ እኽሊ ደቂቕ እንተሰኣንካያ ጅማትካ ትሽምቅቕ ብዘይ ሕማም ሓይልኻ ተሕቅቕ ብዘይ ንጉስ ዓድኻ ተልቅቕ። መልቅስ መተንፈሲ ውሽጣዊ ስምዒት ካብ ምዃኑ ብተወሳኺ ከም ነጻ መድረኽ 'ውን እዩ ዘገልግል። ሰብ ንምንታይ ከምዚ ኢልካ ተልቅስ ወይ ትገጥም ተባሂሉ ኣይሕተትን። "ቁኖ፡ ንጓል ኣንስተይቲ መዓርጋ'ዩ" ምርኢት 'ርእሰ-ኩርመጃ' ናይጀሪያ ኮይኑ ግን ኣብ ኣኽሱም፡ ሓደ እዋን ኣመሓዳሪ ዝነበሩ ንቡረ እድ እያሱ ሕሙሾ ክፈሉ እናበሉ፡ ኣብቲ ህዝቢ ምምሕዳራዊ በደል የብጽሑ ስለዝነበሩ፤ ሓደ መልቀሳይ ኣብ ዳዕሮ ዒላ ኣብ ዝነበረ ቀብሪ፡ መረረት ህዝቢ ከምዝስዕብ ብምግላጹ ከምዝተኣሰረ፡ መምህር ገብረኪዳን ደስታ ይዛረቡ። (ንቡረ እድ እያሱ ናብ ደብረዳሞ ክሙንኩሱ ከይዶምስ ዳሓር ዝተመለሱ እዮም) ከመይ እዮም ንቡረእድ እያሱ ከመይ እዮም ንቡረእድ እያሱ ደብረዳሞ ነይሮም ነኽሱም እንትምለሱ እቲ ሓደ ኣዳራሾም ብመዓር በስቢሱ እቲ ሓደ ኣዳራሾም ብጠስሚ በስቢሱ እቲ ሓደ ኣዳራሾም ብሜስ በስቢሱ ከመይ እዮም ንቡረእድ እያሱ መዓር እንተረኣዩ የኽመስምሱ ፍርዲ እንተረኣዩ ይታኸሱ ለካ ደጋሚ ዳዊትስ ዘይማላእ ነብሱ። መልቅስ ኣበይን መዓዝን ከምዝተጀመረ ኣይፍለጥን። ኣብ ትግራይ ድማ ምስ ምጅማር ብረታዊ ቃልሲ ተተሓሒዙ ከም ጎዳኢ ባህሊ ስለዝተመደበ፡ ኮነ ተባሂሉ ክጠፍእ ተሰሪሑሉ እዩ ይብሉ ዶክተር ዳኒኤልን መምህር ገብረኪዳንን። ኣብ 1951 ዓ.ም ኣብ ትግራይ ዘበነ ኣንበጣ ተባሂሉ ኣብ ዝጽዋዕ ናይ ጸገም እዋን፡ ንህዝቢ ኢትዮጵያ ርዳእታ ሂቦም ነይሮም ዝበሃሉ ናይቲ እዋን ፕረዚደንት ጆን ኤፍ ከኔዲ፡ ኣብ 1955 ዓ.ም ምሟቶም ምስተሰምዐ፤ ተወላዲ ኣኽሱም ዝኾነ ተስፋይ ወዲ ዕራይ ዝተብሃለ ሰብኣይ፡ ከምዝስዕብ ክብል ኣልቂሱ ይብሉ መምህር ገብረኪዳን ደስታ። ወዮየ ... ወዮየ ... ወዮየ ከመይ ኢኹም ጎይታ ኣይተ ከኔዲ ከመይ ኢኹም ጎይታ ኣይተ ከኔዲ ስርናይ ትህብዎ ኔርኩም ንወዲ ዓዲ ጸባ ትህብዎ ኔርኩም ንወዲ ዓዲ ሞትኩም ሰሚዕናዮ ኣብ መገዲ ከይንቐብር ርሒቑና ዓዲ እዞም ኣመሪካስ ኣይተማህሩን ግዲ መራሒኦም ዝቐትሉ ብዘይፍርዲ። ተዛማዲ ትሕዝቶ ቪድዮ, ኣምባሳደር ባህሊ ትግራይ፡ መንገሻ ረዳኢ ድምጻዊ መንገሻ ረዳኢ፡ ልዕሊ 50 ደርፍታት ዝደረፈ ውሩይ ስነ ጥበባዊ እዩ። ብፍላይ ብናይ ራያ ጉማየ ደርፍታቱ ብዙሓት ይፈትውዎ።7 ሕዳር 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
